ಹೃದಯಾಘಾತ: ಪೂಜೆ ಮುಗಿಸಿ ಬರ್ತಿದ್ದ ಮಲೆ ಮಹದೇಶ್ವರ ಬೆಟ್ಟದ ಅರ್ಚಕ ನಿಧನ ಚಾಮರಾಜನಗರ: ಹೃದಯಾಘಾತದಿಂದ ಸುಪ್ರಸಿದ್ಧ ಮಲೆ ಮಹದೇಶ್ವರ ಬೆಟ್ಟದ ದೇವಸ್ಥಾನದ ಅರ್ಚಕ ನಾಗಣ್ಣ 45 ಇಂದು ನಿಧನರಾಗಿದ್ದಾರೆ. ಹನೂರು ತಾಲೂಕು ಮಾರ್ಟಳ್ಳಿಯ ಕಡಬೂರಿನ ನಿವಾಸಿಯಾಗಿದ್ದ ನಾಗಣ್ಣ ಅವರು, ಬೆಳಗ್ಗೆ ಪೂಜೆ ಮುಗಿಸಿ ದೇಗುಲದ ಹೊರಗೆ ಉತ್ಸವ ಬರುವ ಸ್ಥಳದಲ್ಲಿ ಪೂಜಾ ಕಾರ್ಯದಲ್ಲಿ ಪಾಲ್ಗೊಳ್ಳಲು ಬರುವ ಸಂದರ್ಭದಲ್ಲಿ ಕುಸಿದು ಬಿದ್ದಿದ್ದರು. ಕೂಡಲೇ ಅವರನ್ನು ಸ್ಥಳೀಯರು ಹಾಗೂ ದೇವಸ್ಥಾನದ ಸಿಬ್ಬಂದಿ ಆಸ್ಪತ್ರೆಗೆ ದಾಖಲಿಸುವ ಪ್ರಯತ್ನ ಮಾಡಿದರು. ಆದರೆ ಆಸ್ಪತ್ರೆಗೆ ಕರೆದೊಯ್ಯುವ ಮಾರ್ಗಮಧ್ಯೆಯೇ ಅರ್ಚರು ಕೊನೆಯುಸಿರೆಳೆದಿದ್ದಾರೆ ಎಂಬ ಮಾಹಿತಿ ಲಭ್ಯವಾಗಿದೆ. ಮೃತರು ಪತ್ನಿ, ಪುತ್ರ, ಪುತ್ರಿಯನ್ನು ಅಗಲಿದ್ದಾರೆ.